SHBA, OKB dhe ndryshimet e klimës
OKB: Amerika duhet të udhëheqë në përpjekjet klimatike globale
Presidenti Barak Obama i bëri thirrje botës të angazhohet më shumë për të luftuar ndryshimin e klimës. Zoti Obama i bëri komentet gjatë një takimi me shefin e Kombeve të Bashkuara, Ban Ki-mun në Uashington, një ditë pasi shpalli programin e tij të ri për energji të pastër në Shtetet e Bashkuara. Zoti Ban e quajti programin largpamës dhe u kërkoi Shteteve të Bashkuara që të udhëheqin në përpjekje për të luftuar ndryshimin e klimës globale. Presidenti Obama dhe zoti Ban thanë se ndryshimi i klimës ishte në krye të agjendës së tyre gjatë takimit të martën. Ata ranë dakord të kërkojnë një përgjigje të fortë globale për këtë sfidë në një konferencë për Ndryshimin e Klimës që do të mbahet këtë vit në Paris. Të hënën, zoti Obama shpalli planin e tij për energjinë e pastër. Plani përfshin pakësimin e emetimeve nga termocentralet me qymyr dhe ndërtimin e centraleve të energjisë alternative. Disa ligjvënës republikanë e kritikuan menjëherë planin. Kritikët thonë gjithashtu se masat e propozuara do të rrisin faturat e shërbimeve.Roy Blunt, senator republikan i Mizurit Por sekretari i përgjithshëm i OKB-së e vlerësoi planin. Së bashku me Kinën, Shtetet e Bashkuara janë një nga ndotësit më të mëdhenj në botë. Më shumë se një e treta e energjisë elektrike në SHBA prodhohet nga centralet me qymyr, dhe vetëm 5 për qind nga burime të rinovueshme si era dhe energjia diellore.